Diari Oficial de la Generalitat Valenciana


Sumari del DOGV 8668, del 31-10-2019 (2019/10669)

RESOLUCIÓ de 28 d'octubre de 2019, del conseller d'Economia Sostenible, Sectors Productius, Comerç i Treball, per la qual s'aprova el pla de control aplicable durant el procediment de concessió i comprovació de la justificació de subvencions atorgades amb càrrec a les dotacions pressupostàries de la Direcció General Internacionalització en l'exercici 2019.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8668

Data del DOGV
:   31-10-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/10285


Data del document
:   28-10-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 28 d'octubre de 2019, del conseller d'Economia Sostenible, Sectors Productius, Comerç i Treball, per la qual s'aprova el pla de control aplicable durant el procediment de concessió i comprovació de la justificació de subvencions atorgades amb càrrec a les dotacions pressupostàries de la Direcció General Internacionalització en l'exercici 2019. [2019/10653]  
L'article 165.2.j de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, determina que les bases reguladores de la concessió de subvencions contindran, entre altres aspectes, un mètode de comprovació de la realització de l'activitat a través del pla de control corresponent.  
Per la seua banda, l'article 169.3 de la mateixa Llei 1/2015 estableix que el pla de control haurà d'elaborar-se per qualsevol òrgan que gestione una línia d'ajudes finançada amb fons públics, que haurà de ser aprovat per l'òrgan concedent amb caràcter previ a executar-lo, així com la informació que ha de constar com a mínim en l'esmentat pla de control.  
  
En virtut dels preceptes mencionats, en atenció a les competències atribuïdes a la Conselleria d'Economia Sostenible, Sectors Productius, Comerç i Treball, i de conformitat amb l'article 28.ll de la Llei 5/1983, de 30 de desembre, del Consell, resolc:   
  
Aprovar el pla de control que s'incorpora com a annex a aquesta resolució, elaborat per la Direcció General d'Internacionalització i aplicable durant el procediment de concessió i comprovació de la justificació de subvencions atorgades amb càrrec a les dotacions pressupostàries d'aqueix centre directiu en l'exercici 2019.  
  
València, 28 d'octubre de 2019.- El conseller d'Economia Sostenible, Sectors Productius, Comerç i Treball: Rafael Climent González.  
  
  
  
ANNEX  
Pla de control aplicable durant el procediment de concessió i comprovació de la justificació de subvencions atorgades amb càrrec a les dotacions pressupostàries de la Direcció General Internacionalització en l'exercici 2019  
  
De conformitat amb les previsions establides en els articles 165.2.j i 169 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, durant el procediment de concessió i justificació de subvencions han d'adoptar-se les mesures necessàries a fi de comprovar i verificar l'efectiva realització de les activitats subvencionades, el compliment de la finalitat o les finalitats que motiven la concessió i l'adequada acreditació de la destinació donada a les quantitats atorgades.  
Per a verificar el compliment de la Resolució de 19 de desembre de 2018, de la Conselleria d'Economia Sostenible, Sectors Productius, Comerç i Treball, per la qual es convoquen les ajudes de suport a la promoció exterior de la Comunitat Valenciana per a l'exercici 2019, hauran de realitzar-se els corresponents controls.  
En cas que dels controls realitzats es posen de manifest irregularitats significatives, el beneficiari de l'ajuda podrà ser-ne exclòs.  
  
Per tot això, s'estableixen els paràmetres de control següents:  
a) El tipus de control que caldrà realitzar serà administratiu, basat en la documentació aportada per cada entitat juntament amb la seua sol·licitud i com a justificació de la subvenció que sol·licita. Amb aquest fi, se supervisarà tota la documentació exigida en les bases reguladores i en la resolució de convocatòria, i es requerirà, si és procedent, l'aportació de tots els documents complementaris necessaris per a comprovar, verificar i aclarir tots els aspectes que ho exigisquen. A més, si s'estima necessari, podrà demanar-se informació addicional que permeta contextualitzar la documentació aportada i les activitats realitzades.  
b) Dins del conjunt de sol·licituds presentades a una mateixa convocatòria, es podrà seleccionar una mostra aleatòria, però prou representativa de qualsevol document i altres elements acreditatius de la realització de les actuacions subvencionades. Addicionalment, de forma ben motivada, es podran aplicar criteris dirigits a la realització d'un mostreig específic per a la comprovació d'aspectes tècnics, econòmics o administratius determinats que s'estimen d'especial rellevància en el marc d'una convocatòria.  
c) El percentatge mínim de subvenció que caldrà controlar sobre el total pagat amb càrrec a la línia pressupostària serà del 10 %.  
Les actuacions que s'efectuen en desenvolupament d'aquest pla de control es realitzaran a través de mitjans propis, personals i materials. En relació amb els mitjans personals, correspon a la Direcció General d'Internacionalització la realització de les activitats de control de les ajudes per a la comprovació material de la realització efectiva de l'activitat objecte de l'ajuda.